Η στεγανοποίηση των ειδών υγιεινής στο μπάνιο με σιλικόνη, αποτελεί μια προσωρινή λύση, η οποία μπορεί να λύσει συγκεκριμένα προβλήματα. Χρησιμοποιείται, κυρίως, για τη στεγανοποίηση των αρμών μπανιέρας, ντουζιέρας, ακόμα και νιπτήρα.
Η μέθοδος αυτή δεν απαιτεί απαιτεί, απαραίτητα, την επέμβαση επαγγελματία. Αν έχεις μια σχετική εμπειρία στα μερεμέτια του σπιτιού, μπορείς κι εσύ να αναλάβεις τη στεγάνωση με σιλικόνη. Τα βασικά υλικά που θα χρειαστείς, είναι σιλικόνη αδιάβροχη και αντιμουχλική, αλλά και ένα πιστόλι σιλικόνης.
Χρησιμοποιώντας το πιστόλι, θα πρέπει να περάσεις όλα τα σημεία, όπου εφάπτεται η μπανιέρα ή η ντουζιέρα με τους τοίχους. Στο τέλος, θα πρέπει να αφήσεις τη σιλικόνη να στεγνώσει, έως και για 24 ώρες, πριν οι επιφάνειες έρθουν ξανά σε επαφή με νερό.
Ωστόσο, θα πρέπει να σου υπενθυμίσουμε, πως η λύση αυτή δεν είναι ριζική, ούτε λύνει όλα τα προβλήματα υγρασίας από το μπάνιο. Η στεγανοποίηση μπανιέρας και ντουζιέρας με σιλικόνη είναι πολύ οικονομική, αλλά απαιτείται στεγανοποίηση κάτω από τα πλακάκια, για να μην επηρεάζονται οι εξωτερικοί τοίχοι.